For Those About to Rock (We Salute You)

For Those About to Rock (We Salute You) er det åttende studioalbumet av det australske hardrock bandet AC/DC, utgitt i 1981. Albumet var oppfølgeren til det suksessfulle albumet Back in Black og har solgt over 4 millioner kopier i USA. Det var AC/DCs første og eneste album med 1.-plass på hitlisten i USA fram til utgivelsen av Black Ice i oktober 2008. I magasinets originale anmeldelse fra 1981 erklærte Rolling Stone det til å være bandets beste album.

Bakgrunn
Albumet ble spilt inn i et øvingslokale i utkanten av Paris. Bandet hadde vanskeligheter med å få ønsket lyd mens de var i sitt tidligere øvingslokale, en nedlagt fabrikk i Frankrike. Etter utgivelsen satte bandet i gang deres første arenaturné i Nord-Amerika, fra sent i 1981 til tidlig i 1982. For låten «For Those About to Rock (We Salute You)» ble store kanoner plassert på scenen, gjort klar til å fyre av på samme måte som i sangen på albumet. I Spania kom tidlige kopier av albumet med fargene på pakningen motsatt, altså en gullfarget kanon på svart bakgrunn. Tittelsporets popularitet ble så stor at låten har blitt framført på nærmest samtlige av AC/DCs konserter siden. Låten blir gjerne spilt som ekstranummer og blir alltid akkompagnert avfyring av kanoner på scenen.

Albumet var det tredje og siste albumet produsert for bandet av Robert John «Mutt» Lange.

Navnet på albumet var inspirert av en bok Angus Young leste, Those about to Die av Daniel P. Mannix, en bok om romanske gladiatorer. Gladiatorenes siste ord til herskeren var «Ave Caesar morituri te salutant» – eller, «Hail Caesar, we who are about to die, salute you». Albumet ble nyutgitt i 2003, som en del av AC/DC Remasters-serien.

Sporliste 
Alle låtene er skrevet av Angus Young, Malcolm Young og Brian Johnson.

«For Those About to Rock (We Salute You)» – 5:44
«Put the Finger on You» – 3:25
«Let's Get It Up» – 3:54
«Inject the Venom» – 3:30
«Snowballed» – 3:23
«Evil Walks» – 4:23
«C.O.D.» – 3:19
«Breaking the Rules» – 4:23
«Night of the Long Knives» – 3:25
«Spellbound» – 4:39

Referanser i populærkultur 
I videospillet Guitar Hero II, har beskrivelsen av Gibson SG en linje som går: «For those about to rock, we... give you the Gibson SG».
På Nintendos hjemmeside fastslo reklamen for Wii-versjonen av Guitar Hero III: Legends of Rock at «For those about to rock, Wii salute you». Dette slagordet er også sett i butikker for Rock Band 2 for Wii-brukere .
I filmen School of Rock, sier Jack Black til klassen: «In the words of AC/DC: We roll tonight... to the guitar bite... and for those about to rock... I salute you»
Albumet ble referert av Beastie Boys på deres single Shadrach fra 1989.
ESPN bruker det for dekningen av college-fotball.
Kampsportutøveren Rich Franklin bruker tittelsporet som entrémusikk i UFC.
Artie Lange, medhjelper i Howard Sterns radioprogram, refererer stadig til Brian Johnsons utrop av «FIRE!!» fra tittelsporet.
WBCN bruker ofte åpningsgrepene fra tittelsporet som en overgang inn og ut av reklamer på New England Patriots' radiosendinger.
For Those About to Rock var også navnet på en film med konsertopptredener av AC/DC, såvel som Metallica, The Black Crowes, og Pantera.

Personell 
 Brian Johnson – vokal
 Angus Young – gitar	 
 Malcolm Young – rytmegitar, bakgrunnsvokal
 Cliff Williams – bass, bakgrunnsvokal
 Phil Rudd – trommer, perkusjon

Lister 
Album – USA

Singler – Storbritannia

Sertifisering

Referanser

Eksterne lenker   
 

Musikkalbum fra 1981
AC/DC-album
Musikkalbum produsert av Robert John «Mutt» Lange